ທ່ານ Xi Jinping ຢ້ຽມຢາມ ຣັດເຊຍ ເປັນຄັ້ງທໍາອິດ 
ນັກວິ​ເຄາະ​ຕາ​ເວັນ​ຕົກ ​ເຫັນ​ວ່າ ການ​ຢ້ຽມຢາມຣັດ​ເຊຍ ​​ໃນ​ຄັ້ງນີ້ ເປັນ​ການພະຍາຍາມຂອງປັກ​ກິ່ງ ​ເພື່ອ​​ເສີມ​ຂະຫຍາຍດ້ານຍຸດ​ທະສາດ ​ແລະທຸລະ​ກິດ.
ປະທານປະເທດຄົນໃໝ່ຂອງຈີນ ທ່ານ Xi Jinping ໄດ້ໄປເຖິງ ກຸງມົສກູ ໃນວັນສຸກມື້ນີ້ ຊຶ່ງເປັນການເດີນທາງໄປຢ້ຽມຢາມຕ່າງ ເທດຄັ້ງທໍາອິດ ນັບຕັ້ງແຕ່ໄດ້ເຂົ້າຮັບຕໍາແໜ່ງຢ່າງເປັນທາງການ ໃນອາທິດແລ້ວນີ້ ບັນດານັກວິເຄາະຕາເວັນຕົກ ໃຫ້ຄວາມເຫັນວ່າ ການຢ້ຽມຢາມ ຣັດເຊຍ ໃນຄັ້ງນີ້ ເປັນການພະຍາຍາມຂອງປັກກິ່ງ ເພື່ອເສີມຂະ ຫຍາຍ ຜົນປະໂຫຍດດ້ານຍຸດທະສາດ ແລະດ້ານທຸລະກິດ ທີ່ ມີຮ່ວມກັນ ອົງການຂ່າວຊິນຫົວ ຂອງທາງການຈີນ ກ່າວວ່າ ປະເທດທັງສອງ ຄາດວ່າຈະບັນລຸການຕົກລົງເພື່ອເພີ້ມການຄ້ານໍ້າມັນແລະສ້າງທໍ່ ແກັສເຊື່ອມ ຕໍ່ລະຫວ່າງສອງປະເທດ ການເຈລະຈາຕໍ່ລອງທີ່ມີມາເປັນເວລາດົນນານຂອງທັງສອງຝ່າຍ ກ່ຽວ ກັບຂໍ້ຕົກລົງ ທີ່ຣັດເຊຍຈະສະໜອງແກັສ 68 ພັນລ້ານແມັດກ້ອນ ໃນ ແຕ່ລະປີ ໃນທໍ່ສົ່ງແກັສໃໝ່ ຊຶ່ງໄດ້ເກີດມີການຊັກຊ້າ ຍ້ອນການເຈລະ ຈາກ່ຽວກັບເລື່ອງລາຄາ ຢູ່ໃນລາຍງານອາທິດນີ້ຮອງລັດຖະມົນຕີການຕ່າງປະເທດຈີນ ທ່ານ Cheng Guoping ກ່າວວ່າ ເຂົາເຈົ້າຈະເຊັນ ສັນຍາເລື່ອງນໍ້າມັນແລະແກັສສະບັບໃໝ່ແຕ່ບໍ່ໄດ້ໃຫ້ລາຍລະອຽດໃດໆ